རོ་ཧིན་གྱའི་སྲུང་སྐྱོབ་དམག་གིས་འདི་ལོའི་སྤྱི་ཟླ་ནང་སླར་ཡང་གཞུང་ལ་དྲག་རྒོལ་ཚབས་ཆེན་སྤེལ་བས།གཞུང་དམག་གི་མགོ་གནོན་ལས་འགུལ་འོག་ར་ཁན་མངའ་སྡེའི་ཁ་ཆེ་བ་རྣམས་ལ་དྲག་གནོན་བྱེད་མུས་ཡིན་ཞིང་།ཉེས་མེད་མི་སེར་མང་པོ་དམར་གསོད་བཏང་བ་དང་གྲོང་སྡེ་མེར་བསྲེགས་པ།བུད་མེད་ལ་བཙན་གཡེམ་བཏང་བ་སོགས་ཀྱི་དོན་རྐྱེན་འདྲ་མིན་འཕྲད་ཀྱིན་ཡོད་པས་བྱ་སྤྱོད་དེར་མཉམ་འབྲེལ་རྒྱལ་ཚོགས་འགྲོ་བ་མིའི་ཐོབ་ཐང་ལྟ་སྲུང་ཚན་པས་རྒྱལ་སྤྱིའི་ཁྲིམས་ལུགས་ལྟར་རིགས་རྒྱུད་གཙང་བཟོའི་ལས་འགུལ་ཁྲོད་ཀྱི་འགྲོ་བ་མིའི་བདེ་རྩར་རྒྱབ་གཏོད་བྱས་པའི་ཉེས་དམིགས་བསགས་ཡོད་སྐོར་བརྗོད།འབར་མའི་གཞུང་དམག་གི་ཐལ་ཆེ་བའི་བྱ་སྤྱོད་དེ་དག་མྱུར་དུ་མཚམས་འཇོག་དགོས་པ་དང་དེའི་ཐད་རྒྱལ་ཚོགས་བདེ་སྲུང་ལྷན་ཁང་ནས་དགོས་ངེས་ཀྱི་དཔལ་འབྱོར་ཉེས་ཆད་འགེལ་དགོས་པའི་སྐུལ་མ་བྱས་ཡོད་པ་རེད།